wickkiey/tamil-wikipedia-chunked huggingface dataset:
# பப்புவா நியூ கினி துடுப்பாட்ட அணி

**பப்புவா நியூ கினி துடுப்பாட்ட அணி** என்பது பன்னாட்டுத் துடுப்பாட்டத்தில் பப்புவா நியூ கினி நாட்டைப் பிரந்தித்துவப்படுத்தும் அணியாகும். இது 1973இல் இருந்து ஐசிசியின் இணை உறுப்பினராக உள்ளது. மேலும் ஒருநாள் பன்னாட்டுப் போட்டிகளில் விளையாடும் தகுதியைப் பெற்றுள்ளது.  
ஏப்ரல் 2018இல் தனது இணை உறுப்பினர்கள் அனைவருக்கும் முழு இ20ப தகுதியை வழங்க ஐசிசி முடிவெடுத்தது. அதன்படி 1 சனவரி 2019 முதல் பப்புவா நியூ கினியாவிற்கும் மற்ற ஐசிசி உறுப்பினர்களுக்கும் இடையே நடைபெறும் அனைத்து இருபது20 போட்டிகளும் முழு இ20ப போட்டிகளாக அமையும்.
# முகமது அசுனைன்

**முகமது அசுனைன்** ( Mohammad Hasnain பிறப்பு: ஏப்ரல் 5, 2000) ஒரு பாக்கித்தான் துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வருகிறார். மேலும் இவர் ஒருநாள் பன்னாட்டுத் துடுப்பாட்டம், முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2019 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2018 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2019 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 140 ஓட்டங்களையும் , பட்டியல் அ போட்டிகளில் 442 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி , பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.
# முகமது அசுனைன்

## உள்ளூர் போட்டிகள்

### பட்டியல் அ

2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2019 இல் ஆத்திரேலியத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்து விளையாடியது. மார்ச் 24, சார்ஜா துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 9 ஓவர்கள் வீசி 54 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் ஆத்திரேலியத் துடுப்பாட்ட அணி எட்டு ஓட்டங்களால் வெற்றி பெற்றது. இவர் தற்போதுவரை (2019) 442 ஓட்டங்களை மொத்தமாக எடுத்துள்ளார்.
# முகமது அசுனைன்

## உள்ளூர் போட்டிகள்

### முதல் தரத் துடுப்பாட்டம்

2018 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2018 இல் நடைபெற்ற குவைத் -இ- அசாம் துடுப்பாட்டக் கோப்பைத் தொடரில் இவர் விளையாடினார்.செப்டமபர் 1 , முல்தான் துடுப்பாட்ட அரங்கத்தில் நடைபெற்ற முல்தான் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் இவர் 13 ஓவர்கள் வீசி 32 ஓட்டங்கள் விட்டுக் கொடுத்தார். நான்கு ஓவர்களை மெய்டனாக வீசி இரு இலக்குகளைக் கைப்பற்றினார். பின் மட்டையாட்டத்தில் 3 பந்துகளில் ஓட்டங்கள் எடுக்காமல் முகமது இர்பான் பந்துவீச்சில் இவர் ஆட்டமிழந்தார்இரண்டாவது ஆட்டப் பகுதியில் 18 ஓவர்கள் வீசி 42 ஓட்டங்களை விட்டுக் கொடுத்தார். இதில் ஆறு ஓவர்களை மெய்டனாக வீசி 1 இலக்குகளைக் கைப்பற்றினார். இந்தப் போட்டி சமனில் முடிந்தது.
# முகமது அசுனைன்

## சர்வதேசப் போட்டிகள்

2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2019 இல் ஆத்திரேலியத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்து விளையாடியது. மார்ச் 24, சார்ஜா துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 9 ஓவர்கள் வீசி 54 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் ஆத்திரேலியத் துடுப்பாட்ட அணி எட்டு ஓட்டங்களால் வெற்றி பெற்றது.
# கோலா பெலைட் நகரம்

**கோலா பெலைட் (ஆங்கிலம்: Kuala Belait** ) என்பது மலாய் மொழியில் அதிகாரப்பூர்வமாக பெக்கன் கோலா பெலைட் (அதாவது 'கோலா பெலைட் நகரம்') என அழைக்கப்படுகிறது, இது பெலைட் மாவட்டத்தில் புருனேயின் மேற்குப் பகுதியில் அமைந்துள்ள ஒரு நகரமாகும். புருனேயின் தலைநகரான பந்தர் செரி பெகவனுக்குப் பிறகு இது நாட்டின் இரண்டாவது அதிக மக்கள் வசிக்கும் நகரமாகும். மேலும் இது மாவட்டத்தின் தலைநகராகவும் செயல்படுகிறது. கோலா பெலைட் அதிகாரப்பூர்வமாக ஒரு நகராட்சியாகும். அத்துடன் முகிமின் கீழ் ஒரு கிராம அளவிலான துணைப்பிரிவு ஆகும்  
கோலா பெலைட் என்றால் மலாய் மொழியில் "பெலைட் ஆற்றின் நுழைவாய்" என்று பொருள். அதன் பெயர் கோலா என்பதிலிருந்து வருகிறது, அதாவது இரண்டு நதிகளின் சங்கமம் அல்லது ஒரு நதியின் நுழைவாய் என்பதாகும். பெலைட் என்பது நதியின் பெயராகவும் மாவட்டத்தின் பெயராகவும் உள்ளது. இது உள்நாட்டில் "பெலேட்" என்றும் அழைக்கப்படுகிறது. பெலைட் என்று மாவட்டத்தை அழைக்கப்படுவதிலிருந்து வேறுபடுவதற்குத் தேவைப்படும்போது, இது உள்நாட்டில் ஆங்கிலத்தில் "கே.பி டவுன்" அல்லது மலாய் மொழியில் "பெக்கன் பெலைட்" என்று அழைக்கப்படுகிறது.
# கோலா பெலைட் நகரம்

## இருப்பிடம்

கோலா பெலைட் புருனேயின் மேற்கு எல்லைக்கு அருகில் சரவாக் மாநிலத்தில் 114.18ºE தீர்க்கரேகை மற்றும் 4.59ºN அட்சரேகைகளில் அமைந்துள்ளது. நகரம் தனது எல்லைகளாக வடக்கே தென் சீனக் கடலையும், மேற்கு மற்றும் தெற்கே பெலைட் நதியையும் கிழக்கே கம்போங் சுங்கை பாண்டன் மற்றும் தென்கிழக்கில் கம்போங் முமோங் ஆகிய புறநகர்ப் பகுதிகளை கொண்டுள்ளது.  
பெலைட் மாவட்டத்தின் வரலாற்று நிர்வாக தலைநகரான கோலா பாலாய் இதன் தெற்கே அமைந்துள்ளது மற்றும் சாலை மற்றும் நதி இரண்டிலும் கோலா பெலைட்டுடன் இணைக்கப்பட்டுள்ளது, மேலும் எண்ணெய் நகரமான செரியா சுமார் 16 கி.மீ கிழக்குயேயும், பந்தர் செரி பெகவன் சுமார் 120 கி.மீ வடகிழக்கிலும், தென்மேற்கில் சரவாகியன் நகரமான மிரி சுமார் 40 கி.மீ. தூரத்திலும் அமைந்துள்ளது.
# கோலா பெலைட் நகரம்

## வரலாறு

கோலா பெலைட் 20 ஆம் நூற்றாண்டின் தொடக்கத்தில் ஒரு சிறிய மீன்பிடி கிராமமாக இருந்தது. பூர்வீகவாசிகள் பெலைட் மலாய் மக்கள், அவர்கள் முக்கியமாக மீனவர்கள். உள்ளூர் பழக்கவழக்கங்களின்படி, அங்கு வசிப்பவர்களில் இரண்டு குழுக்களுக்கிடையே ஒரு மோதல் ஏற்பட்டது, அந்தக் குழுக்களில் ஒன்று பெலைட் ஆற்று வாயின் மேற்குக் கரையில் நகர்ந்து தற்போதைய கம்போங் சுங்கை டெராபனைக் கண்டுபிடித்தது .  
பெலைட் மாவட்டத்தின் பழைய வரலாற்று நிர்வாக தலைநகரம் கோலாய் பாலாயாக இருந்தது, மேலும் பெலைட் ஆற்றின் அருகே இருந்தது. பதங் பெராவாவில் (தற்போதைய செரியா) எண்ணெய் கண்டுபிடிக்கப்பட்டபோது, பெலைட் ஆற்றின் முகப்பில் மாவட்டத்திற்கான புதிய நிர்வாக மையம் நிறுவப்பட்டது. நாட்டின் பிற பகுதிகளுடன் இணைக்கும் சாலைகள் இல்லாததால் எளிதில் அணுக முடியாததாக இருந்தது.  
இரண்டாம் உலகப் போரின்போது இந்த நகரம் சப்பானியர்களால் கைப்பற்றப்பட்டது, ஆனால் போருக்குப் பிறகு புருனேக்கு மீண்டும் திருப்பியளிக்கப்பட்டது. மறைந்த சுல்தான் ஒமர் அலி சைபுதீனின் ஆட்சியின் கீழ் ஜலான் பிரட்டி என்ற இடத்தில் வணிக கட்டிடங்கள் கட்டப்பட்டது. 1984 இல் பிரிட்டனில் இருந்து சுதந்திரம் பெற்ற பின்னர், புருனே அரசாங்கத்தின் உள்ளூர் சேவைகளுக்காக பல புதிய அரசாங்க கட்டிடங்கள் கட்டப்பட்டன. நூற்றாண்டின் தொடக்கத்தில், நகரத்தின் மையத்தில் ஏராளமான விடுதிகள் கட்டப்பட்டன, இது வானலைகளை கடுமையாக மாற்றியது.
# கோலா பெலைட் நகரம்

## எண்ணெய் மற்றும் எரிவாயு

கோலா பெலைட் கடலோர இராசாவ் வாயு வயலுக்கு அருகிலேயே அமைந்துள்ளது. இருப்பினும், நகராட்சியில் எண்ணெய் கிணறுகள் இல்லை. இருப்பினும், புருனேஅருகிலுள்ள எண்ணெய் மற்றும் எரிவாயு உற்பத்தி வசதிகளை பெருக்க ஷெல் நிறுவனம் நகரில் பல்வேறு வசதிகளை ஏற்படுத்தி வருகிறது.
# கோலா பெலைட் நகரம்

## காலநிலை

கோலா பெலைட்டின் காலநிலை வெப்பமண்டலமானது. ஆண்டு முழுவதும் வானிலை வெப்பமாகவும், ஈரப்பதமாகவும், மழையாகவும் இருக்கும்.
# கோலா பெலைட் நகரம்

## கல்வி

கல்வி முக்கியமாக கல்வி அமைச்சகத்தால் வழங்கப்படுகிறது அல்லது கட்டுப்படுத்தப்படுகிறது. இதன் பொருள் இந்த ஊரில் உள்ள மாணவர்கள் நாட்டின் பிற பகுதிகளைப் போலவே அதே கல்வி முறைக்கு உட்படுகிறார்கள். அரசுக்கும் தனியார் பள்ளிகளுக்கும் குறிப்பிடத்தக்க வேறுபாடு இல்லை.
# ரமீஸ் ராஜா

**ரமீஸ் ஹசன் ராஜா** (Rameez Hasan Raja உருது : born; பிறப்பு 14 ஆகஸ்ட் 1962) ஒரு பாகிஸ்தான் துடுப்பாட்ட வர்ணனையாளர், யூடியூபர் மற்றும் முன்னாள் துடுப்பாட்ட வீரர் ஆவார்.இவர் பாக்கித்தான் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வந்துள்ளார். மேலும் இவர் ஒருநாள் பன்னாட்டுத் துடுப்பாட்டம், முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடினார். இவர் 1980 ஆம் ஆண்டு முதல் 1990 ஆம் ஆண்டு வரை பாக்கித்தான் அணிக்காக விளையாடி வந்துள்ளார். சில போட்டிகளில் அணியின் தலைவராகவும் இருந்துள்ளார். சர்வதேசத் துடுப்பாட்டப் போட்டிகளில் இருந்து ஓய்வு பெற்றதில் இருந்து இவர் துடுப்பாட்டப் போட்டிகளின் வர்ணனையாளராக இருந்து வருகிறார். அவர் தனது யூடியூப் சேனலான ரமிஸ் ஸ்பீக்கிலும் துடுப்பாட்டம் பற்றி பேசுகிறார். இவர் 1976 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 1977 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 1984 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் தேர்வுத் துடுப்பாட்டப் போட்டிகளில் 2833 ஓட்டங்களையும் , ஒருநாள் பன்னாட்டுத் துடுப்பாட்டப் போட்டிகளில் 5841 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி , பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.
# ரமீஸ் ராஜா

## உள்ளூர் போட்டிகள்

### பட்டியல் அ

இவர் 1976 ஆம் ஆண்டில் தனது பட்டியல் அ துடுப்பாட்டப் போட்டிகளில் அறிமுகமானார்.
# ரமீஸ் ராஜா

## உள்ளூர் போட்டிகள்

### முதல் தரத் துடுப்பாட்டம்

1977 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.
# ரமீஸ் ராஜா

## சர்வதேசப் போட்டிகள்

### தேர்வுத் துடுப்பாட்டம்

1984 ஆம் ஆண்டில் இவர் சர்வதேச துடுப்பாட்டப் போட்டிகளில் அறிமுகமானார். 1984 இல் இங்கிலாந்துத் துடுப்பாட்ட அணி பாக்கித்தானில் சுற்றுப் பயணம்ச் எய்து விளையாடியது.மார்ச், 2 கராச்சி துடுப்பாட்ட அரங்கத்தில் நடைபெற்ற இங்கிலாந்துத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் மட்டையாட்டத்தில் 22 பந்துகளில் ஓர் ஓட்டம் எடுத்து குக் பந்துவீச்சில் ஆட்டமிழந்தார். எடுக்காமல் முகமது இர்பான் பந்துவீச்சில் இவர் ஆட்டமிழந்தார். இரண்டாவது ஆட்டப் பகுதியில் 45 பந்துகளில் ஓர் ஓட்டம் எடுத்து மார்க்ஸ் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 3 இலக்குகளில் வெற்றி பெற்றது.
# ரமீஸ் ராஜா

## ஒருநாள் போட்டிகள்

2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 1985 இல் பாக்கித்தான் துடுப்பாட்ட அணி நியூசிலாந்தில் அமீரகத்தில் சுற்றுப் பயணம் செய்து விளையாடியது. பெப்ரவரி 6, கிறைஸ்ட்சர்ச் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 76 பந்துகளில் 75 ஓட்டக்ன்கள் எடுத்து ஆட்டமிழந்தார். இந்தப் போட்டியில் நியூசிலாந்துத் துடுப்பாட்ட அணி 13 ஓட்டங்களால் வெற்றி பெற்றது.
# ரமீஸ் ராஜா

## வர்ணனையாளர்

துடுப்பாட்டப் போட்டிகளில் இருந்து ஓய்வு பெற்ற பிறகு இவர் பல போட்டிகளில் துடுப்பாட்ட வர்ணனையாளராக இருந்து வருகிறார்.
# தேமாஜி

**தேமாஜி** என்பது இந்தியாவின் அசாமில் உள்ள தேமாஜி மாவட்டத்தின் தலைமையகம் ஆகும்.
# தேமாஜி

## புவியியல்

தேமாஜி 27.48 ° வடக்கு 94.58 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 91 மீட்டர் (298 அடி) உயரத்தைக் கொண்டுள்ளது. தேமாஜி பிரம்மபுத்ரா நதியின் வடக்கே அமைந்துள்ளது. அதன் வடக்கே அருணாச்சல இமயமலை அமைந்துள்ளது. அதன் கிழக்கில், அருணாச்சல பிரதேசமும், மேற்கில் அசாமின் மாநில மாவட்டமான லக்கிம்பூரும் காணப்படுகின்றது. இந்த நகரின் வழியாக பல பெரிய மற்றும் சிறிய ஆறுகள் பாய்கின்றன. அவற்றில் சில ஜியாதல், கைனோடி, டிகாரி, திஹாங், டிமோ மற்றும் சிமென் என்பனவாகும். சுபன்சிரி நதி அதன் மேற்கு எல்லையால் பாய்கிறது.
# தேமாஜி

## வரலாறு

இப்பகுதி சுதியா மன்னர்களின் கட்டுப்பாட்டில் நானூறு ஆண்டுகளுக்கு மேலாக இருந்தது. அகோம் மன்னர்களால் கட்டப்பட்ட குகுஹா டோல், மா மணிபுரி தான், பதுமணி தான் போன்ற பல நினைவுச்சின்னங்கள் பார்வையிடத்தக்கவை.  
1989 ஆம் ஆண்டு அக்டோபர் 14 அன்று லக்கிம்பூர் மாவட்டத்திலிருந்து பிரிக்கப்பட்டு தேமாஜி ஒரு முழுமையான மாவட்டமாக மாறியது.
# தேமாஜி

## புள்ளிவிபரங்கள்

2011 ஆம் ஆண்டின் இந்திய மக்கட் தொகை கணக்கெடுப்பின்படி தேமாஜியின் மக்கட் தொகை 12816 ஆகும். மொத்த சனத்தொகையில் ஆண்கள் 51% வீதமும், பெண்கள் 49% வீதமும் உள்ளனர். தேமாஜியின் சராசரி கல்வியறிவு விகிதம் 92% ஆகும், இது தேசிய சராசரியான 59.5% ஐ விட அதிகமாகும். ஆண் கல்வியறிவு 94% வீதமும் பெண் கல்வியறிவு 89% வீதமும் ஆகும் .தேமாஜியில் மக்கட் தொகையில் 11% வீதமானோர் ஆறு வயதுக்குட்பட்டவர்கள்.
# தேமாஜி

## பொருளாதாரம்

2006 ஆம் ஆண்டில் இந்திய அரசாங்கம் நாட்டின் 250 மிகவும் பின்தங்கிய மாவட்டங்களில் ஒன்றாக தேமாஜி மாவட்டத்தை பெயரிட்டது. தற்போது பின்தங்கிய பிராந்திய மானிய நிதி திட்டத்திலிருந்து (பி.ஆர்.ஜி.எஃப்) நிதி பெறும் அசாமில் உள்ள பதினொரு மாவட்டங்களில் இதுவும் ஒன்றாகும். விவசாயத்தைத் தவிர முக்கிய வேலைவாய்ப்பு சேவைத் துறை (அரசு வேலைகள், பள்ளி ஆசிரியர்கள்) ஆகும்.  
கிராமப்புற மற்றும் நகர்ப்புற மக்களிடையே பொருளாதாரத்தை பரவலாக வலுப்படுத்தியதன் மூலம் புதிய வங்கிகள், தேசியமயமாக்கப்பட்ட வங்கி, பொதுத்துறை மற்றும் தனியார் துறை வங்கிகள் என்பவற்றின் கிளைகள் மாவட்டத்தின் பல்வேறு கிராமப்புற மற்றும் நகர்ப்புறங்களில் திறக்கப்பட்டுள்ளன.
# தேமாஜி

## போக்குவரத்து

தேசிய நெடுஞ்சாலை என்எச்15 தேமாஜி வழியாக சென்று போகிபீல் பாலம் வழியாக லாகோலை நோக்கி செல்கிறது. தேமாஜிக்கு அருகிலுள்ள விமான நிலையமானது 66 கி.மீ தூரத்தில் வடக்கு லக்கிம்பூருக்கு அருகிலுள்ள லிலாபரி விமான நிலையம் ஆகும் .  
பிரம்மபுத்திராவின் மேல் ஒரு போகிபீல் பாலம் கட்டுமானத்தில் உள்ளது. இது தேமாஜியை திப்ருகருடன் சாலை மற்றும் ரயில் வழியாக இணைக்கும். இங்குள்ள மாநில-நெடுஞ்சாலைகள் அதன் அண்டை மாவட்டத்துடன் ஒப்பிடும்போது நன்றாக காணப்படுகின்றன.
# பூர்ண பக்தி பெர்டிவி அருங்காட்சியகம், ஜகார்த்தா

**பூர்ண பக்தி பெர்டிவி அருங்காட்சியகம் (Purna Bhakti Pertiwi Museum),** நவீன இந்தோனேசியன் வரலாற்றில் முக்கியமான அரசியல் பிரமுகரும், இந்தோனேசியாவின் முன்னாள் இரண்டாவது ஜனாதிபதியுமான சுஹார்டோவின் வாழ்க்கையை சித்தரிக்கின்ற வரலாற்று அருங்காட்சியகமாகும். இந்த அருங்காட்சியகம் இந்தோனேஷியாவில் ஜகார்த்தாவில் தாமான் மினி இந்தோனேசியா இந்தா என்னுமிடத்தில் அமைந்துள்ளது. இது சுஹார்ட்டோவின் அதிக எண்ணிக்கையிலான சேகரிப்புகளைக் கொண்டுள்ளதோடு அவற்றைக் காட்சிப்படுத்தியும் வைத்துள்ளது. இந்த சேகரிப்புகளில் அவரது 32 ஆண்டு கால நிர்வாகத்தின்போது பல்வேறு உலகத் தலைவர்கள் மற்றும் இந்தோனேசிய மக்களிடமிருந்து பெறப்பட்ட பெரும்பாலும் மதிப்புமிக்க பொருள்கள், கலைப்படைப்புகள் மற்றும் நினைவிதழ்கள் பொருட்கள் உள்ளிட்டவை காட்சிக்கு வைக்கப்பட்டுள்ளன. இந்த அருங்காட்சியகம் ஒரு நவீன கட்டிடமாகும். இது டம்பெங்கின் வடிவங்களுடன் வடிவமைக்கப்பட்டுள்ளது. டம்பெங் என்பது பாரம்பரிய ஜாவானிய கூம்பு வடிவ அரிசி உணவினைக் குறிப்பதாகும். இதற்கு நன்றி என்று பொருள் ஆகும்.
# பூர்ண பக்தி பெர்டிவி அருங்காட்சியகம், ஜகார்த்தா

## வரலாறு

பூர்ண பக்தி பெர்டிவி அருங்காட்சியகம் மேடம் டீன் சுஹார்ட்டோவின் என்பவரின் முன்முயற்சியின் அடிப்படையில் கட்டப்பட்டது ஆகும். இது சர்வவல்லமையுள்ள கடவுளுக்கு நன்றி உணர்வினை வெளிப்படுத்தும் வகையில் அமைந்துள்ளது. மேலும் சுஹார்ட்டோவுக்கு இந்தோனேசிய மற்றும் சர்வதேச சமூகத்தின் அளித்த மரியாதை மற்றும் ஆதரவுக்கு நன்றி செலுத்துவதற்காகவும் அமைக்கப்பட்டது. இது பூர்ண பக்தி பெர்டிவி அறக்கட்டளையால் 1987 ஆம் ஆண்டுக்கும் 1992 ஆம் ஆண்டுக்கும் இடையில் ஐந்து ஆண்டுகளாக 19.73 ஹெக்டேர் பரப்பளவில் கட்டப்பட்டதாகும். இந்த அருங்காட்சியகத்தை ஆகஸ்ட் 23, 1993 ஆம் நாளன்று ஜனாதிபதி சுஹார்டோ திறந்து வைத்தார்.
# பூர்ண பக்தி பெர்டிவி அருங்காட்சியகம், ஜகார்த்தா

## அமைப்பு

பூர்ண பக்தி பெர்டிவி அருங்காட்சியகத்தின் வளாகத்தில் முதன்மைக் கட்டிடம், துணை கட்டிடங்கள், பெரிய நிலப்பரப்பு மற்றும் ஓவிய வீடு ஆகியவை அமைந்துள்ளன. சுமார் 18,605 சதுர மீட்டர் பரப்பளவு கொண்ட கூம்பு வடிவ முதன்மைக் கட்டிடத்தில்
# உசைன் தலத்

**முகமது உசைன் தலத்** (Mohammad Hussain Talat ; பிறப்பு 12 பிப்ரவரி 1996) பாக்கித்தானியத் துடுப்பாட்ட அணியின் வீரர் ஆவார்.இவர் பாக்கித்தான் தேசிய அணி சார்பாக முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2013 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2013 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2019 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 1666 ஓட்டங்களையும் , பட்டியல் அ போட்டிகளில் 1453 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி , பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார் . இவர் பாகிஸ்தான் சூப்பர் லீக்கில் (பி.எஸ்.எல்) இஸ்லாமாபாத் யுனைடெட் அணி சார்பாக இவர் விளையாடினார்.
# உசைன் தலத்

## உள்ளூர் போட்டிகள்

பாக்கித்தான் துடுப்பாட்ட லீக்கில் இவர் குவெத்தா கிளாடியேட்ட்ர்ஸ் அணி சார்பாக விளையாடினார். அத்ந்ப் போட்டித் தொடரின் முக்கியமான ஒரு போட்டியில் இவர் ஐம்பது ஓட்டக்களை எடுத்து அணியினை ஒரு ஓட்டங்களில் வெற்றி பெற உதவினார். ஏப்ரல் 2018 இல் நடைபெற்ற 2018 ஆம் ஆண்டிற்கான பாகிஸ்தான் கோப்பைக்கான பெடரல் ஏரியாஸ் அணியில் அவர் இடம் பெற்றார். போட்டியின் இறுதிப் போட்டியில் இவர் ஆட்ட நாயகனாக தேர்வு செய்யப்பட்டார். 3 ஜூன் 2018 அன்று, குளோபல் இ20 கனடா போட்டியின் தொடக்க பதிப்பிற்கான வீரர்களின் வரைவு வீரர்கள் பட்டியலில் இவர் டொராண்டோ நேஷனல்ஸ் அணிக்காக தேர்வு செய்யப்பட்டார்.  
செப்டம்பர் 2019 இல், 2019–20 குவைத்-இ-அசாம் டிராபி போட்டிக்கான பலூசிஸ்தான் அணியில் இடம் பெற்றார்.
# உசைன் தலத்

## உள்ளூர் போட்டிகள்

### முதல் தரத் துடுப்பாட்டம்

2013 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2013 இல் நடைபெற்ற பிரசிடெண்ட் துடுப்பாட்டக் கோப்பைத் தொடரில் இவர் விளையாடினார்.அக்டோபர் 23, ராவல்பிண்டி துடுப்பாட்ட அரங்கத்தில் நடைபெற்ற போர்ட் கசிம் அத்தாரிட்டி துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் இவர் 7 பந்துகைல் 1 ஓட்டம் எடுத்து முகமது தல்கா பந்துவீச்சில் ஆட்டமிழந்தார். இரண்டாவது ஆட்டப் பகுதியில் 6 பந்துகளில் 1 ஓட்டங்களை எடுத்து முகமது சமி பந்துவீச்சில் ஆட்டமிழந்தார். இந்தப் போட்டியில் சூயி நார்தர்ன் அணி 5 இலக்குகளில் வெற்றி பெற்றது.
# உசைன் தலத்

## சர்வதேச துடுப்பாட்டம்

### ஒருநாள்

2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2019 இல் தென்னாப்பிரிக்கத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. சனாவ்ரி 22, டர்பன் துடுப்பாட்ட அரங்கத்தில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் 14 பந்துகளில் 2 ஓட்டங்கள் எடுத்து இவர் சாம்சி பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்கத் துடுப்பாட்ட அணி ஐந்து இலக்குகளால் வெற்றி பெற்றது.
# பிலாவல் பட்டி

**பிலாவல் பட்டி** (**Bilawal Bhatti** பிறப்பு 17 செப்டம்பர் 1991, புரேவாலா )  
இவர் பாக்கித்தான் துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வருகிறார். மேலும் இவர் ஒருநாள் பன்னாட்டுத் துடுப்பாட்டம், முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2008 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2009 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2013 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 2083 ஓட்டங்களையும் , பட்டியல் அ போட்டிகளில் 502 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி , பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். தனது அறிமுக ஒருநாள் போட்டியில் இவர் பாக்கித்தான் அணியின் வெற்றிக்கு உதவினார்.  
2015–16 குவைத் -இ-அசாம் கோப்பைக்கான இறுதிப் போட்டியில், பட்டி முதல் தர கிரிக்கெட்டில் தனது 88 ஓட்டங்களை விட்டுக் கொடுத்து 8 இலக்குகளைப் பதிவு செய்தார்.
# பிலாவல் பட்டி

## துடுப்பாட்ட வாழ்க்கை

நவம்பரில், சீனாவின் குவாங்சோவில் நடைபெற்ற ஆசிய விளையாட்டுப் போட்டிகளில் பட்டி பாக்கித்தான் துடுப்பாட்ட அணி சார்பாக விளையாடினார். இதில் 3 வது இடத்திற்காக நடைபெற்ற போட்டியில் இலங்கையை வீழ்த்தி வெண்கலப் பதக்கத்தை வென்றது.
# பிலாவல் பட்டி

## துடுப்பாட்ட வாழ்க்கை

### முதல் தரத் துடுப்பாட்டம்

2009 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2009 இல் நடைபெற்ற குவைத் -இ- அசாம் துடுப்பாட்டக் கோப்பைத் தொடரில் இவர் விளையாடினார்.பெப்ரவரி 4, சியல்கோட் துடுப்பாட்ட அரங்கத்தில் நடைபெற்ற லாகூர் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் இவர் 22 ஓவர்கள் வீசி 87 ஓட்டங்கள் விட்டுக் கொடுத்தார். 1 ஓவர்களை மெய்டனாக வீசி 4 இலக்குகளைக் கைப்பற்றினார். பின் மட்டையாட்டத்தில் 19 பந்துகளில் 8 ஓட்டங்கள் எடுத்து அகமது பந்துவீச்சில் இவர் ஆட்டமிழந்தார். இரண்டாவது ஆட்டப் பகுதியில் 15 ஓவர்கள் வீசி 51 ஓட்டங்களை விட்டுக் கொடுத்தார். இதில் 4 ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை. இந்தப் போட்டி சமனில் முடிந்தது.
# பிலாவல் பட்டி

## துடுப்பாட்ட வாழ்க்கை

### பட்டியல் அ

இவர் 2008 ஆம் ஆண்டில் தனது பட்டியல் அ துடுப்பாட்டப் போட்டிகளில் அறிமுகமானார்.
# பிலாவல் பட்டி

## சர்வதேசப் போட்டிகள்

2013 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2013 இல் பாக்கித்தான் துடுப்பாட்ட அணி தென்னாப்பிரிக்காவில் சுற்றுப் பயணம் செய்து விளையாடியது. நவமப்ர் 24, கேப்டவுன் துடுப்பாட்ட அரங்கத்தில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 25 பந்துகளில் 39 ஓட்டங்கள் எடுத்து மோர்கல் பந்துவீச்சில் இவர் ஆட்டமிழந்தார்.பின் பந்துவீச்சில் 7 ஓவர்கள் வீசி 37 ஓட்டங்களை விட்டுக் கொடுத்தார். அதில் 3 இலக்குகளையும் கைப்பற்றினார். இந்தப் போட்டியில் பாக்கித்தான் அணி 23 ஓட்டங்களில் வெற்றி பெற்றது.
# இரசாவ், புருனே

**இரசாவ்** (ஆங்கிலம் : Rasau ) : புருனேயில் உள்ள ஒரு பகுதியாகும். இந்தப்பகுதி புருனேயின் இரண்டு எண்ணெய் வயல்களைக் கொண்டுள்ளது மற்றும் 103 பேர் அடங்கிய "கம்போங் இரசாவ்" என்ற சிறிய கிராமமும் உள்ளது.
# இரசாவ், புருனே

## இருப்பிடம்

இராசாவ் பெலைட் ஆற்றின் மேற்குக் கரையில் பெலைட் மாவட்டத்தில் அமைந்துள்ளது இது 114 ° 11′E தீர்க்கரேகை மற்றும் 4 ° 34′N அட்சரேகையில் அமைந்துள்ளது. வடக்கே கம்போங் சுங்கை டெராபன் உள்ளது.மேற்கே மலேசிய மாநிலமான சரவாக் மற்றும் தெற்கே அசாம் பயா எண்ணெய் வயலுடன் தென்மேற்கில் அமைந்துள்ளது. கிழக்கே பெலைட் ஆற்றின் குறுக்கே கோலா பெலேட் மற்றும் கம்போங் சுங்கை துகோனின் தெற்கு பகுதியில் அமைந்துள்ளது.
# இரசாவ், புருனே

## கம்போங் இரசாவ்

இங்கு கம்போங் இராசாவ் என்ற சிறிய கிராமம் இராசாவ் பாலத்தின் தெற்கே அமைந்துள்ளது. இங்கு 103 இது கிராமம் மற்றும் பெரிய கோலா பெலைட் பகுதியைச் சேர்ந்த மக்களுக்கு வேலைவாய்ப்பின் முக்கிய ஆதாரமாக உள்ளது.
# இரசாவ், புருனே

## எண்ணெய் மற்றும் எரிவாயு

இரசாவ் பகுதி புருனேயில் உள்ள இரண்டு கடல் எண்ணெய் வயல்களில் ஒன்றான ராசாவ் என்ணெய் புலத்தை கொண்டுள்ளது.. இந்த புலம் ராயல் டச்சு ஷெல் பெட்ரோலிய நிறுவனத்தால் இயக்கப்படுகிறது.1979 ஆம் ஆண்டில் கண்டுபிடிக்கப்பட்டது, இருப்பினும் இதிலிருந்து 1983 வரை உற்பத்தி தொடங்கப்படவில்லை. இராசாவ் பகுதியில் உள்ள இராசாவ் பாலத்தை சுங்கை துஜோவுடன் இணைக்கும் நெடுஞ்சாலைக்கு இடையில் பெரும்பாலான கிணறுகள் அமைந்துள்ளன. இருப்பினும், சில இராசாவ் கிணறுகள் கம்போங் சுங்கை துகோன் மற்றும் கம்போங் பாண்டனில் பெலேட் ஆற்றின் கிழக்குப் பகுதியில் அமைந்துள்ளன.  
இரசாவ் உற்பத்தி நிலையம் இரசாவ் பகுதியில் அமைந்துள்ளது. எண்ணெய்க் குழாய்கள் அதை செரியாவில் உள்ள சேகரிப்புக் கிடங்குகளுடன் முமோங் வழியாகவும் கோலா பெலைட் வழியாக செரியாவின் சுத்திகரிப்பு நிலையத்துடனும் இணைக்கின்றன. சரவாக் நகரில் உள்ள மலேசியாவின் அசாம் பயா புலத்திலிருந்து இரசாவ் பகுதியின் எல்லையைத் தாண்டி இராசாவுக்குள் ஹைட்ரோகார்பன்கள் குழாய்கள் பதிக்கப்படுகிறது
# இரசாவ், புருனே

## போக்குவரத்து

பந்தர் செரி பெகாவானிலிருந்து மலேசிய எல்லைக்கு செல்லும் பிரதான நெடுஞ்சாலை இரசாவ் வழியாக செல்கிறது. இது செரியா வெளி வட்டச் சாலை மற்றும் ரசாவ் பாலத்தை கம்போங் சுங்கை தெராபனுக்கும் சுங்கை துஜோவுக்கும் இடையிலான 11 கி.மீ சாலையுடன் இணைக்கிறது.  
பெலைட் ஆற்றின் குறுக்கே உள்ள இரசாவ் பாலம் ஒரு சுங்கச்சாவடியாகும். இதில் பயணிகள் வாகனத்திற்கான கட்டணம் 3 புருனே டாலரும் வணிக வாகனத்திற்கு கட்டணம் 20 புருனே டாலருக்கு மேலும் வசூலிக்கப்படுகிறது. கிராமத்தில் விமான நிலையங்கள் இல்லை. வணிகர்கள் வர்த்தக விமானத்தை பிடிக்க பந்தர் செரி பெகவன் அல்லது மிரிக்கு செல்ல வேண்டும்.
# சத்ரியமண்டலா அருங்காட்சியகம், தெற்கு ஜகார்த்தா

**சத்ரியமண்டலா அருங்காட்சியகம் (Satriamandala Museum),** இந்தோனேசிய ஆயுதப் படைகளுக்கான முக்கிய அருங்காட்சியகமாகும். இந்த அருங்காட்சியகம் இந்தோனேசியாவில் தெற்கு ஜகார்த்தாவில் நிலப்பரப்பில் அமைந்துள்ளது. இந்த அருங்காட்சியகம் 5 அக்டோபர் 1972 ஆம் நாளன்று திறக்கப்பட்டதாகும். இங்கு ஏராளமான கலைப்பொருட்கள், ஆயுதங்கள் மற்றும் வாகனங்கள் காட்சிக்கு வைக்கப்பட்டுள்ளன. இந்த அருங்காட்சியகம் சத்ரியா மண்டலா அருங்காட்சியகம் என்றும் அழைக்கப்படுகிறது,
# சத்ரியமண்டலா அருங்காட்சியகம், தெற்கு ஜகார்த்தா

## விளக்கம்

இந்த அருங்காட்சியகம் தெற்கு ஜகார்த்தாவின் மாம்பாங்கில் மேற்கு குனிங்கனில் உள்ள கட்டோட் சோப்ரோடோ தெருவில் நிலப் பரப்பில் அமைந்துள்ளது; இங்கு காட்சிக்கு வைக்கப்பட்டுள்ள பொருள்கள் மூன்று கட்டிடங்கள் மற்றும் மைதானம் ஆகிய இடங்களில் பிரித்து வைக்கப்பட்டுள்ளன. இது இந்தோனேசியாவின் முக்கிய இராணுவ அருங்காட்சியகமாகும். சத்ரியா மண்டலா என்ற பெயர் சமஸ்கிருதத்திலிருந்து உருவானது ஆகும். இது "மாவீரர்களுக்கு ஒரு புனித இடம்" என்று மொழிபெயர்க்கப்பட்டுள்ளது. இந்த அருங்காட்சியகம் பொது மக்களின் பார்வைக்காகத் திறந்து வைக்கப்பட்டுள்ளது. ஆயுதப்படைகளின் வரலாற்றை ஆய்வு செய்யும் நபர்களுக்கான ஆவணக் காப்பகங்களைக் கொண்டு இது அமைந்துள்ளது.
# சத்ரியமண்டலா அருங்காட்சியகம், தெற்கு ஜகார்த்தா

## வரலாறு

1968 ஆம் ஆண்டிற்குப் பிறகு, இந்தோனேசிய ஆயுதப் படைகளின் வரலாற்றுக் கிளையின் தலைவரான நுக்ரோஹோ நோடோசுசாண்டோ, இந்தோனேசியாவின் வளர்ச்சியில் இராணுவத்தின் பங்கைக் காட்டுவதற்காக ஒரு நவீன அருங்காட்சியகத்தை உருவாக்கினார். யோகியாகர்த்த போர் அருங்காட்சியகம் உள்ளிட்ட அப்போது இருந்த அருங்காட்சியகங்கள் நிதி நெருக்கடியில் சிக்கித் தவித்தன. மேலும் சரியான அறிக்கையிலான இலக்குகளைக் கொண்டு அமைந்திருக்கவில்லை. இராணுவத்தின் ஒன்றுபட்ட பங்கினை வெளியுலகிற்கு எடுத்துக்காட்டும் வகையில் ஒரு அருங்காட்சியகமும் அப்போது இல்லை. இராணுவம், கடற்படை மற்றும் விமானப்படை ஆகியவற்றின் அருங்காட்சியகங்கள் மட்டுமே இயங்கிவந்தன. கான்பெராவில் உள்ள ஆஸ்திரேலிய போர் நினைவுச்சின்னம் மற்றும் மெக்ஸிகோ நகரில் உள்ள மியூசியோ நேஷனல் டி ஹிஸ்டோரியா ஆகிய அருங்காட்சியகங்களின் பாணியில் அவற்றையொட்டி இந்த அருங்காட்சியகத்தை நோட்டோசுசாண்டோ வடிவமைத்தார்.  
முதலில், இராணுவமானது போகோரில் உள்ள ஜனாதிபதி மாளிகையைப் பயன்படுத்துமாறு ஜனாதிபதி சுஹார்ட்டோவிடம் கேட்டுக் கொண்டது. இந்தக் கோரிக்கை மறுக்கப்பட்டது. அதற்கு பதிலாக 1960 ஆம் ஆண்டில், அப்போதைய ஜனாதிபதியாக இருந்த சுகர்னோவின் ஜப்பானிய மனைவி ரத்னா தேவி சாரிக்கு ஒரு வீடாக கட்டப்பட்ட விஸ்மா யாசோவைப் பயன்படுத்தும்படி அவர்களிடம் கூறப்பட்டது; இந்த கட்டிடம் ஜப்பானிய பாணியைக் கொண்டிருந்தது . அந்த வீடானது பின்னர் 15 நவம்பர் 1971 ஆம் நாள் முதல் அருங்காட்சியக வடிவத்தினைப் பெற ஆரம்பித்தது. 1979 ஆம் ஆண்டு வரை வளர்ச்சி இருந்தபோதிலும் இந்த அருங்காட்சியகம் 5 அக்டோபர் 1972 ஆம் நாளான, இராணுவ நாளில், முறையாக ஜனாதிபதி சுஹார்டோ அவர்களால் திறந்து வைக்கப்பட்டது. அது திறந்து வைக்கப்பட்ட நாளன்று அந்த அருங்காட்சியகத்தில் 20 டியோராமாக்கள் எனப்படுகின்ற ஒருவகையான காட்சிப்பேழைகள் இருந்தன.  
ஒரு கூடுதல் அருங்காட்சியகமாக வாஸ்பாடா புர்பாவிசேசா( "நித்திய கண்காணிப்புத்துறை அருங்காட்சியகம்") என்ற அருங்காட்சியகம் 1987 ஆம் ஆண்டில் அவ்விடத்தில் கட்டப்பட்டது.  
ஜனவரி 2010 ஆம் நாளன்று சத்ரியமண்டலா இந்தோனேசியாவின் பண்பாட்டு சொத்தாக அறிவிக்கப்பட்டது. இங்கு 2006 ஆம் ஆண்டு முதல் 2008 ஆம் ஆண்டு வரைக்கு இடைப்பட்ட நாள்களில் சராசரியாக 48,000 பார்வையாளர்கள் வந்தனர்.
# சத்ரியமண்டலா அருங்காட்சியகம், தெற்கு ஜகார்த்தா

## காட்சிப்பொருள்கள்

இந்தோனேசியாவின் இராணுவ வரலாறு குறித்த ஏராளமான கலைப்பொருள்கள் இந்த அருங்காட்சியகத்தில் காட்சிப்படுத்தப்பட்டுள்ளன. அருகிலுள்ள பகுதியில் நூற்றுக்கணக்கான துப்பாக்கிகள், கையெறி குண்டுகள், கூர்மையான மூங்கில் குச்சிகள் மற்றும் 1940 கள் மற்றும் அதற்குப் பிறகான பிற ஆயுதங்கள் உள்ளன. அருகில் மாவீரர்களின் மண்டபம் உள்ளது. அங்கு இந்தோனேஷிய நாட்டு மாவீரர்களின் சிலைகள் உள்ளன.  
சுதந்திரத்திற்கு முந்தைய கிளர்ச்சிகளை விளக்குகின்ற 75 காட்சிப்பேழைகள் உள்ளன, சுதந்திரம் பிரகடனத்திற்கு வழிவகுத்த முக்கியமான நேரங்கள், தேசிய புரட்சி மற்றும் புரட்சிக்குப் பின்னரான இராணுவ முயற்சிகள் ஆகியவை அங்கு உள்ளன. இந்த டியோராமாக்கள் எனப்படுகின்ற காட்சிப்பேழைகள் யோககர்த்தாவைச் சேர்ந்த கைவினைஞர்களால் உருவாக்கப்பட்டன. கட்டிடத்தில் மேலும் புகைப்படங்கள் உள்ளன.  
இது பலவிதமான போர் இயந்திரங்கள் உள்ளன. மற்றும் நில இயந்திரங்களான டாங்கிகள், ஆம்புலன்ஸ்கள் மற்றும் சுதிர்மனுக்கு சொந்தமான வில்லிஸ் எம்பி உள்ளிட்டவை உள்ளன.  
வாஸ்படா புர்பாவிசா எனப்படுகின்ற ஐந்து அடுக்கு பென்டகன் வடிவ அருங்காட்சியகத்தில் , பல விதமான டியோராமாக்கள் மற்றும் கலைப்பொருட்கள் உள்ளன.
# சத்ரியமண்டலா அருங்காட்சியகம், தெற்கு ஜகார்த்தா

## குறிப்பிடத்தக்க காட்சிப்பொருள்கள்

- சுகர்னோவின் கையெழுத்தில் இந்தோனேசிய சுதந்திரப் பிரகடனத்தின் வரைவு
- ஜெனரல் சுதிர்மன் தனது ஏழு மாதங்களில் கொரில்லாவாக எடுத்துச் செல்லப்பட்ட லிட்டர் என்ற பல்லக்கு வாகனம்
- இந்தோனேசிய அரசாங்கத்தின் முதல் ஜனாதிபதி விமானமாக பின்னர் மாற்றம் பெற்ற டக்ளஸ் சி -47 டகோட்டா ஆர்.ஐ.சீலாவா 1
- ஆபரேஷன் திரிகோராவின் போது பயன்படுத்தப்பட்ட சோவியத் ஆயுதங்கள் மற்றும் உபகரணங்கள்
- A-4E ஸ்கைஹாக் TT-0438. சோவியத் தயாரித்த விமானங்களுக்கு மாற்றாக இஸ்ரேலில் இருந்து வாங்கப்பட்டது.
# செம்பனை எண்ணெய்

**செம்பனை எண்ணெய்** எனப்படுவது செம்பனை அல்லது எண்ணெய்ப் பனை எனப்படும் ஒரு விதப் பனை மரத்தின் பழங்களில் இருந்து எடுக்கப்படும் எண்ணெய் ஆகும். இது தென்னையைப் போன்று ஒரு மரம். எண்ணெய்ப் பனை என்கின்றனர். மேலும் இம்மரம் பாமாயில் பனை, செம்பனை எனவும் அழைக்கப்படுகிறது.  
இரண்டு பனை இனங்களில் இருந்து பாம் ஆயில் கிடைக்கிறது. ஆப்பிரிக்காவின் பாமாயில் என்பது எலியிஸ் குயினென்சிஸ் (Elaeis quineensis) என்கிற இனத்தில் இருந்து எடுக்கப்படுகிறது. இதை ஆப்பிரிக்கன் எண்ணெய்ப் பனை என்கின்றனர். மற்றொன்று அமெரிக்கன் பாமாயில்.  
இது எலியிஸ் ஒலிபெரா (Elaesis oleifera) என்கிற இனத்தில் இருந்து எடுக்கப்படுகிறது. இது அமெரிக்கன் எண்ணெய்ப் பனை ஆகும். இது தவிர மாரிபா பனை (Attalea maripa) என்கிற மரத்திலிருந்தும் பாமாயில் எடுக்கப்படுகிறது . இந்த எண்ணெய் சிவந்த நிறத்தில் இருக்கும்.  
இப்பனை மரங்கள் இந்தோனேசியா, மலேசியா, நைசீரியா முதலிய நாடுகளில் பெருமளவு பயிர்செய்யப் படுகிறது. இப்பனைப் பயிர்செய்கையினால் மக்களுக்கு வேலை வாய்ப்பு கிடைப்பதாகக் கூறப்பட்டாலும் இவை பயிரிடப்படும் நாடுகளில் காடழிப்புக்கு இது ஒரு முக்கியக் காரணமாகக் கூறப்படுகிறது.
# செம்பனை எண்ணெய்

## தாயகம்

எலியிஸ் குயினென்சிஸ் என்கிற பனையின் தாயகம் மேற்கு ஆப்பிரிக்காவாகும். இப்பனை தற்போது இந்தோனேசியா, மலேசியா, கென்யா, நைஜீரியா, தாய்லாந்து, இந்தியா போன்ற நாடுகளில் பயிரிடப்படுகிறது. எலியிஸ் ஒலிபெரா என்கிற இனத்தின் தாயகம் தெற்கு மற்றும் மத்திய அமெரிக்காவாகும். மேலும் இது ஹோண்டுராஸ் முதல் வடகத்திய பிரேசில் வரை பரவியுள்ளது. இந்த இனங்கள் அரிகேசி (Arecaceae) என்னும் தாவரக் குடும்பத்தைச் சேர்ந்தவை. இந்த இரண்டு இனங்களையும் இணைத்து புதிய கலப்பினங்களையும் உருவாக்கியுள்ளனர்.
# செம்பனை எண்ணெய்

## வரலாறு

எலியிஸ் (Elaeis) என்கிற கிரேக்கச் சொல்லுக்கு எண்ணெய் அல்லது நெய் எனப் பொருள். இது மேற்கு மற்றும் தென்மேற்கு ஆப்பிரிக்காவில் இயற்கையாக வளரக் கூடியது. சோயா பீன்ஸ் எண்ணெய்க்கு அடுத்தப்படியாக ஆப்பிரிக்கன் பனை எண்ணெயே உலகில் பரவலாகப் பயன்படுத்தப்படுகிறது.  
வரலாற்றுக்கு முற்பட்ட காலத்திலேயே பாமாயில் பயன்படுத்தப்பட்டுள்ளது. எகிப்து கல்லறையில் பாமாயில் இருப்பதைத் தொல்லியல் துறையினர் கண்டுபிடித்துள்ளனர். சுமார் 5,000 ஆண்டுகளுக்கு முன்பே பாமாயிலை மனிதன் பயன்படுத்தினான் என்பதற்கு இது ஆதாரமாக அமைந்துள்ளது. மேலும் வணிகர்கள் மூலமாக எண்ணெய்ப் பனையை எகிப்திற்கு கொண்டு செல்லப்பட்டது எனத் தெரிகிறது.  
மேற்கு மற்றும் மத்திய ஆப்பிரிக்காவில் இது சமையல் எண்ணெயாகப் பயன்படுகிறது. ஐரோப்பிய வியாபாரிகள் மேற்கு ஆப்பிரிக்காவில் இருந்து பாமாயிலை விலைக்கு வாங்கி ஐரோப்பாவில் விற்பனை செய்தனர். ஐரோப்பாவிலும் சமையலுக்கு இந்த எண்ணெய்யை உபயோகிக்கின்றனர். 1700 ஆம் ஆண்டுகளில் ஆங்கிலேயர்கள் பாமாயிலை மருந்தாகவும், க்ரீமாகவும் பயன்படுத்தினர்.  
இது சமையல் எண்ணெயின் பற்றாக்குறையைத் தீர்த்து வைக்கிறது. விலைக் குறைவாகவும், எளிதில் கிடைக்கக் கூடியதாகவும் இந்த எண்ணெய் உள்ளது. மேற்கு ஆப்பிரிக்கா, மலேசியா, இந்தியா போன்ற நாடுகளின் எண்ணெய் பற்றாக்குறைக்கு தீர்வாக பாமாயில் இருக்கிறது. ஏழை மக்களே பாமாயிலை அதிகம் பயன்படுத்தி வருகின்றனர்.
# செம்பனை எண்ணெய்

## வளரியல்பு

ஆப்பிரிக்க எண்ணெய்ப் பனை மரமானது 20 மீட்டர் உயரம் வரை வளரக் கூடியது. ஓலைகள் எனப்படும் இலைகள் 3 – 6 மீட்டர் நீளம் இருக்கும். இளம் மரம் வருடத்திற்கு 18 – 30 இலைகளை உருவாக்கும். ஏறத்தாழ 4 ஆண்டுகளுக்குப் பிறகு பழுத்து உதிர்ந்து விடும். இது பசுமை மாறா மரம். கடல் மட்டத்திலிருந்து 900 மீட்டர் உயரம் வரை உள்ள இடங்களில் வளரும்.  
மரம் நட்ட நான்கு ஆண்டுகளில் பூக்கத் தொடங்குகிறது. ஒரே மரத்தில் ஆண், பெண் பூக்கள் தனித்தனி பாளையில் காணப்படும். ஒரு சில மரங்களில் மட்டும் ஆண், பெண் பூக்கள் ஒரே பாளையில் தோன்றுவதும் உண்டு. ஒரு பாளையில் அல்லது மஞ்சரியில் பல நூறு பூக்கள் மலரும். காய்கள் 5 – 6 மாதத்தில் முதிர்ச்சி அடையும். காய்கள் நெருக்கமாக ஒரு கொத்தாகக் காணப்படும். ஒரு குலையில் 150 முதல் 200 வரை காய்கள் இருக்கும். பழங்கள் சிவப்பு நிறம் கொண்டவை. ஆகவேதான் இதை செம்பனை என்கின்றனர்.  
இது தென்னை மரத்தைப் போன்று வருடம் முழுவதும் பலன் தரும். சுமார் 80 – 100 ஆண்டுகள் வரை தொடர்ச்சியாக வளர்ந்து பலன் தரும். முதல் 25 ஆண்டுகள் அதிக கனிகளைக் கொடுக்கும். கனிகள் உருண்டையாக இருக்கும். கனியினுள் கருநிறத்தில் கொட்டைகள் உள்ளன.
# செம்பனை எண்ணெய்

## எண்ணெய்

இந்த பனை மரத்தின் கனியில் இருந்து இரண்டு விதமான எண்ணெய் கிடைக்கின்றது . கனியின் சதைப் பகுதியைத் தனியாக பிரித்தெடுத்து அதிலிருந்து கச்சா பாமாயில் எடுக்கின்றனர். இது நிலையான வெண்ணெய் போன்று செம்மஞ்சள் நிறம் உடையது. இது கொழுப்பு எண்ணெய் ஆகும். ஒரு விதமான இனிய மணம் வீசும். இதை சுத்தப்படுத்தி, பக்குவப்படுத்தியப் பின் கிடைப்பதுதான் பாமாயில். இது சமையல் எண்ணெய் மற்றும் தாவர எண்ணெய் ஆகும். இதே எண்ணெயை மீண்டும் சுத்திகரிக்கும் (Refining) போது சிகப்பு நிறம் போய் விடுகிறது. அப்போது அது வெள்ளை நிற பாமாயிலாகக் (White Palmoil) கிடைக்கிறது.  
மற்றொரு எண்ணெய் இதன் கொட்டையின் உள்ளே இருக்கும் பருப்பிலிருந்து எடுக்கப்படுகிறது. பருப்பிலிருந்து எடுக்கும் எண்ணெய் மஞ்சளாகத் தேங்காய் எண்ணெய் போல இருக்கும். இது பருப்பு எண்ணெய் (Kernel) என்று அழைக்கப்படுகிறது. பருப்பில் 18 சதவீதம் எண்ணெய்ச் சத்து உள்ளது.
# செம்பனை எண்ணெய்

## உற்பத்தி

எண்ணெய்ப் பனையானது ஒரு ஹெக்டேரில் இருந்து வருடத்திற்கு 4 முதல் 6 டன்கள் வரை எண்ணெய் கொடுக்கின்றது . மற்ற எண்ணெய் தரும் வித்துகளை விட பல மடங்கு எண்ணெய் தருகிறது. ஒரு ஹெக்டேரில் பயிரிடப்படும் நிலக்கடலையில் இருந்து 375 கிலோ எண்ணெய் கிடைக்கிறது. கடுகிலிருந்து 560 கிலோவும், சூரிய காந்தியில் இருந்து 545 கிலோவும், எள்ளில் இருந்து 100 கிலோவும், தேங்காயில் இருந்து 970 கிலோ என்கிற அளவுகளில் எண்ணெய் கிடைக்கிறது. ஆனால் எண்ணெய்ப் பனையிலிருந்து 4000 முதல் 6000 கிலோ எண்ணெய் கிடைக்கிறது.  
2016 ஆம் ஆண்டில் பாமாயில் உற்பத்தி என்பது உலகளவில் 62.6 மில்லியன் டன்களாகும். இந்தோனேசியாவே உலகளவில் அதிக எண்ணெயை உற்பத்தி செய்கிறது. அதற்கடுத்த இடத்தில் மலேசியா, தாய்லாந்து, கொலம்பியா உள்ளன. 2015 ஆம் ஆண்டின் புள்ளி விவரப்படி ஒரு மனிதன் ஆண்டிற்கு 7.7 கிலோ பாமாயிலைப் பயன்படுத்துகிறான் எனத் தெரிய வருகிறது.
# செம்பனை எண்ணெய்

## பயன்கள்

பாமாயிலில் பால்மிட்டிக் அமிலம் (Palmitic acid) உள்ளது. ஆகவேதான் இதற்குப் பாமாயில் எனப் பெயர் வந்தது. இந்த எண்ணெயில் அதிக கரோட்டின், அல்பா கரோட்டின், பீட்டா கரோட்டின் மற்றும் லைகோபீன் ஆகியவை உள்ளன. ஆகவேதான் எண்ணெய் அடர்ந்த சிகப்பு நிறத்தில் உள்ளது. இதில் கொழுப்பு அமிலங்கள், கிளைசரால், நிறைவுறாக் கொழுப்பு போன்றவை உள்ளன. இதில் அதிகக் கொழுப்புச் சத்து இருக்கிறது. 100 கிராம் எண்ணெய்யில் 884 கிலோ கலோரி அடங்கியுள்ளது.  
இதில் 10 சதவீதம் லினோலியிக் அமிலம் இருப்பதால் கரோட்டின் மிக்கது. இது வைட்டமின் A குறைபாட்டினால் ஏற்படும் நோயைத் தடுக்கிறது. சோப்பு, சாக்கலேட்டு, மருந்து, வாசனைப் பொருள் செய்ய உதவுகிறது. ஐஸ் கிரீம், செயற்கை வெண்ணெய் கொழுப்பு, சமையல் எண்ணெய், இனிப்பு வகைகள் தயாரிக்க பயன்படுகிறது. இதன் புண்ணாக்கு மாட்டுத் தீவனமாகிறது. பாமாயிலில் இருந்து மெத்தில் மற்றும் பயோடீசலும் தயாரிக்கப்படுகிறது.
# செரியா

**செரியா** (ஆங்கிலம்: Seria) என்பது போர்னியோ தீவின் வடகிழக்கு கடற்கரையில் உள்ள ஒரு நகரமாகும்.புருணையின் பெலைட் மாவட்டத்திலில் அமைந்துள்ளது. இது நாட்டின் பெட்ரோலியத் தொழிலின் பிறப்பிடமாகும், இங்கு 1929 இல் எண்ணெய் தோண்டியெடுக்கப்பட்டது. செரியா ஒரு நகராட்சியாகும். அத்துடன் இதே பெயரின் முகிமின் கீழ் இரண்டு கிராம அளவிலான துணைப்பிரிவுகளாகவும் இருக்கிறது நகரத்திலும் அதைச் சுற்றியுள்ள பகுதிகளிலும் ஏராளமான கழுதைகள் உள்ளன. இது நகரத்தின் அதிகாரப்பூர்வமற்ற அடையாளமாக மாறியுள்ளது.
# செரியா

## வரலாறு

செரியா முதலில் *பதங் பெராவா என்று* அழைக்கப்பட்டது, இது மலாய் மொழியில் காட்டு புறாவின் புலம் என்று பொருள்படும். புருனே தாருசுலாமின் வரலாற்று அகராதியின் படி, 'சீரியா' என்ற பெயர் பிரித்தானிய அதிகாரிகளால் வழங்கப்பட்டது, இது தென்கிழக்கு ஒதுக்கப்பட்ட தொழில்துறை பகுதியாகும். இந்தத் தொழில்துறை பகுதி 1929 இல் முதன்முதலில் எண்ணெய் கண்டுபிடிக்கப்பட்ட இடத்திற்கு அருகில் அமைந்துள்ளது.  
முதல் வணிக எண்ணெய் கிணறு 1929 ஆம் ஆண்டில் செரியா ஆற்றின் மேற்குக் கரையில் உள்ள பதங் பெராவாவில் (சுங்கை செரியா) தோண்டியெடுக்கப்பட்டது.
செரியா பகுதி 1936 இல் நகராட்சி பகுதியாக அரசிதழில் பதிவு செய்யப்பட்டது. இப்பொது முதல் இந்த நகரம் கோலா பெலைட் சுகாதார வாரியத்தின் அதிகாரத்தின் கீழ் வந்தது இது கோலா பெலைட்டின் நகராட்சி பகுதிக்கும் பொறுப்பைக் கொண்டுள்ளது.  
1962 டிசம்பர் 8 அன்று முடியாட்சிக்கு எதிரான ஒரு சிறிய கிளர்ச்சியின் மையங்களில் செரியாவும் ஒன்றாகும். இந்தக் கிளர்ச்சி பிரித்தன் இராணுவத்தால் அடக்கப்பட்டது. இந்த நிகழ்வு புருனே கிளர்ச்சி என்று அறியப்படுகிறது. மறைந்த சுல்தான் உமர் அலி சைபுதீனின் ஆட்சியின் கீழ், சலான் சுல்தான் ஒமர் அலி என்ற பகுதியில் தற்போதைய வணிகக் கட்டிடங்கள் கட்டப்பட்டது.
# செரியா

## இருப்பிடம்

செரியா முகிமின் பெலேட் மாவட்டத்தில் அமைந்துள்ளது. நகராட்சியின் நகர மையம் வடக்கில் சலான் தெங்கா மற்றும் செரியா அரினா, கிழக்கில் சலான் இலோராங் சாது பாரத், தெற்கே சலான் போல்கியா மற்றும் மேற்கில் சலான் இலோராங் திகா பாரத் ஆகியவற்றை எல்லைகளாகக் கொண்டுள்ளது. இதன் பரப்பளவு 0.603 கி.மீ. ஆகும் பனகாவின் புறநகர்ப் பகுதிகள் நகரின் மேற்கே அமைந்துள்ளன, கம்போங் பாரு நகரின் கிழக்கே அமைந்துள்ளது.  
பெலேட் மாவட்டத்தின் நிர்வாக தலைநகரான கோலா பெலேட் மேற்கில் சுமார் 10 மைல் (16 கிலோமீட்டர்) தொலைவில் அமைந்துள்ளது மற்றும் இரு சாலைகளிலும் செரியாவுடன் இணைக்கப்பட்டுள்ளது. பெலைட் மாவட்டத்தில் உள்ள முகிம் லாபி, இது செரியாவின் கிழக்கே அமைந்துள்ளது. மேலும் தேசிய தலைநகரான பந்தர் செரி பெகவன் வடகிழக்கில் சுமார் 100 கி.மீ. தூரத்தில் அமைந்துள்ளது.
# செரியா

## கம்போங்

நாட்டின் பிற நகராட்சி பகுதிகளைப் போலல்லாமல், பெக்கன் செரியா கிராமங்களாக பிரிக்கப்படவில்லை. இருப்பினும் அண்டைப் பகுதியான கம்புங் செரியாவின் புறநகர்ப் பகுதியாக செயல்படுகிறது.
# செரியா

## எண்ணெய் மற்றும் எரிவாயு

புருனேயில் உள்ள எண்ணெய் தொழிற்துறையின் மையமாக செரியா உள்ளது. மேலும் புருனேயில் கண்டுபிடிக்கப்பட்ட முதல் வணிக கடலோர எண்ணெய் வயலாகும்
# செரியா

## எண்ணெய் மற்றும் எரிவாயு

### படகு மற்றும் நதி, துறைமுகங்கள்

செரியாவில் படகு சேவைகள், நதி சேவைகள் அல்லது துறைமுக சேவைகள் எதுவும் இல்லை. அருகிலுள்ள துறைமுகம் கோலா பெலைட்டில் உள்ளது, மற்றும் புருனேயில் அருகிலுள்ள ஆழ்கடல் துறைமுகம் முயரா துறைமுகமாகும்.
# ஸ்டராபெரி (திரைப்படம்)

**ஸ்ட்ராபெரி** என்பது 2015 ஆம் ஆண்டு வெளிவந்த இந்தியத் தமிழ் மொழி திகில் மற்றும் நகைச்சுவைத் திரைப்படமாகும். இதில் பா விஜய் முக்கியக் கதாபாத்திரத்தில் நடித்துள்ளார், சமுத்திரக்கனி, யூவினா பார்த்தவி, தேவயானி ஆகியோர் இத்திரைப்படத்தில் நடித்துள்ளார்கள். ஒலிப்பதிவு மற்றும் பாடல்கள் இசையமைத்துள்ளார். இப்படம் 11 செப்டம்பர் 2015 அன்று திரையரங்குகளில் வெளியிடப்பட்டது.
# ஸ்டராபெரி (திரைப்படம்)

## நடிகர்கள்

- சரவணனாக பா. விஜய்
- மிலோவினாவாக அவனி மோடி
- ஆதியாக சமுத்திரக்கனி
- அனுவாக யுவினா பார்த்தவி
- ஆதியின் மனைவியாக தேவயானி
- கவிதாலயா கிருஷ்ணன்
- டிசோசாவாக ஜோ மல்லூரி
- ரோபோ சங்கர்
- தம்பி ராமையா
- ஜாங்கிரி மதுமிதா
- இமான் அண்ணாச்சி
- மயில்சாமி
# ஸ்டராபெரி (திரைப்படம்)

## கதைக்களம்

சில வருடங்களுக்கு முன் தமிழகத்தில் ஒரு பள்ளி வாகனத்தின் துவாரத்தின் வழியாக இறந்த குழந்தையின் உண்மைக் கதையை கற்பனையும் சோகமும் அமானுஷ்யமும் கலந்து கொடுக்கப்பட்ட கதைதான் ஸ்டராபெரி. தேவயானி மற்றும் சமுத்திரக்கனியின் மகள் யுவினா பார்த்தவி. அவரின் பிடித்தமான நண்பனாக பா விஜய் நடித்திருக்கிறார், ஒரு நாள் யுவினா பார்த்தவி தனது பள்ளி வாகனத்தில் பயணம் செய்கிறார், பேருந்து ஓட்டுனர் மது அருந்தி விட்டு தனது கவனக்குறைவால் வாகனத்தை வேகமாக நிறுத்த முற்படுகிறார், அப்போது யுவினா பார்த்தவி அமர்ந்திருக்கும் இருக்கைக்கு கீழ் உள்ள துவாரத்தின் வழியாக அவள் கீழே விழுகிறார், இந்த விபத்தில் அவள் உயிர் இழக்கிறாள். மகளை இழந்த துயரத்தில் தேவயானி மனநிலை சரி இல்லாத நிலைக்கு தள்ளப்படுகிறார். சமுத்திரக்கனி தன் குழந்தை இறந்ததற்கு காரணமான பள்ளி நிர்வாகத்திற்கு எதிராக சாட்சிகளைத் திரட்டுகிறார். பா விஜய் ஒரு வாடகை ஊர்தி ஓட்டுனர் ஆவார். அவனி மோடி ஆவிகளைப் பற்றியும் அமானுஷ்யங்களை பற்றியும் ஆராய்ச்சி செய்கிறார். தனது ஆராய்ச்சிக்கு உதவியாக வாடகை ஊர்தி ஓட்டுனராக பா விஜயை அழைக்கிறார். பா. விஜய் அவருடன் செல்கிறார். இதற்கிடையில் இறந்த குழந்தை யுவினா பார்த்தவி ஆவியாக பா விஜய்யின் உடலில் அவருக்குத் தெரியாமலேயே வருகிறார். அமானுஷ்ய சக்தியை அறியும் கருவி கொண்டு அவனி மோடி இதை தெரிந்து கொள்கிறார். பா விஜய் மூலம் இறந்த குழந்தை பார்த்தவி தன் இறப்பிற்கு காரணமான ஒவ்வொருவரையும் பழிவாங்குகிறார்,
# ஸ்டராபெரி (திரைப்படம்)

## விமர்சன வரவேற்பு

தி இந்து தமிழ் பத்திரிக்கை பின்வருமாறு எழுதியது, " இயக்குநர் பா. விஜய் இத்திரைப்படத்தில் கல்வியை வணிகமாக செய்யும் பெரும்புள்ளிகளின் அயோக்கியத்தனத்தை காட்ட நினைத்து இந்தக் கதையைத் தொட்டிருப்பார். ஆனால், படம் கதையின் முக்கியப்புள்ளியைத் தொட இவ்வளவு நேரம் எடுக்கும் என்றும் படத்தில் சொல்ல வந்த கருத்தே பிந்தைய சிந்தனையோ என்று எண்ண வைக்கும் அளவிற்கு இருக்கிறது. தி டைம்ஸ் ஆஃப் இந்தியா இத்திரைப்பபடத்திற்கு 5 நட்சத்திரங்களுக்கு 2 நட்சத்திரங்களை மட்டுமே கொடுத்தது. இந்தக் காலகட்டத்தில் தமிழ்த் திரைப்பட பார்வையாளர்கள் வெளிப்படுத்திய திகில் படங்களின் அளவைப் பொறுத்தவரை, படம் முற்றிலும் தேவையற்றதாக தோன்றுவதாகவும், திரைப்படத் தயாரிப்பும் சுவாரசியமாக இல்லை என்றும் கூறியுள்ளது. சிஃபி இணையதள விமர்சனம் இத்திரைப்படத்தைப் பற்றி பின்ருமாறு எழுதியது, "வெளிப்படையாகச் சொல்வதானால், ஸ்ட்ராபெரியின் ஒரு வரிக்கதை நிச்சயமாக சுவாரசியமானது, ஆனால், ஒரு படத்தின் திரைக்கதை நகரவிடாத அளவிற்கு இறுக்கமான எழுத்து மற்றும் வலுவான பாத்திரப்படைப்புகள் ஆகியவை தேவைப்படுகிறது, இதை இயக்குநர் பா விஜய் தவற விட்டுள்ளார். படம் மிகவும் முதிர்ச்சியற்ற தனத்தைக் கொண்டுள்ளது."
# ஸ்டராபெரி (திரைப்படம்)

## வெளியீடு

படத்தின் செயற்கைக்கோள் உரிமைகள் சன் டிவி தொலைக்காட்சி நிறுவனத்திற்கு விற்கப்பட்டன.
# கோரம் மாகாணம்

**கோரம் மாகாணம்** (*Çorum Province*, ( துருக்கி மொழி : Çorum İli ) என்பது துருக்கியின் கருங்கடல் பிராந்தியத்தில் உள்ள ஒரு மாகாணமாகும். கருங்கடல் பாராந்தியத்தில் உள்ள நிலப்பகுதி என்றாலும் இது கடற்கரையை ஒட்டி இல்லாமல் சற்று உள்நாட்டில் உள்ள பகுதியாகும். மேலும் கருங்கடல் கடற்கரையை விட மத்திய அனடோலியாவின் சிறப்பியல்புகளைக் கொண்டுள்ளது. அதன் மாகாண தலைநகரம் கோரம் நகரம் ஆகும். இதன் போக்குவரத்துக் குறியீடு 19 ஆகும்.
# கோரம் மாகாணம்

## நிலவியல்

கோரம் மாகாணமானது மலைகள் மற்றும் உயர் பீடபூமி போன்றவை சேர்ந்த பகுதி ஆகும். இவற்றில் சில பகுதிகளில் கோசலர்மக் மற்றும் யேசிலர்மக் ஆறுகள் பாய்கின்றன. மாநகரம் மற்றும் நகரங்களிலிருந்து வரும் உல்லாசப் பயணிகள் மலை ஏற்றம், வன நடை போன்றவை மேற்கொள்ளத்தக்க கவர்ச்சிகரமான உயர்ந்த புல்வெளி மற்றும் மலைப்பகுதிகளைக் கொண்டதாக இந்த மாகாணத்தில் உள்ளது. மேலும் இந்த கோரம் பகுதியானது பூமியின் புவியியல் மையம் என்றும் அழைக்கப்படுகிறது. 2003 ஆம் ஆண்டில், ஹோல்கர் ஐசன்பெர்க்கின் திருத்தப்பட்ட கணக்கீடு ஒவ்வொரு 2' (பூமத்திய ரேகைக்கு அருகில் 3.7 கி.மீ) தரவு புள்ளிகளுடன் உயர் தெளிவுத்திறன் கொண்ட ETOPO2 உலகளாவிய டிஜிட்டல் உயர மாதிரியை (DEM) பயன்படுத்தி 40 ° 52′N 34 ° 34′E இன் துல்லியமான முடிவுக்கு வழிவகுத்தது கோரம், துருக்கி (அங்காராவிலிருந்து 180 கி.மீ வடகிழக்கு) பகுதியில், உட்ஸின் கணக்கீட்டை உறுதிப்படுத்தியது.  
| 6.0 |  |
| --- | --- |
| *ஆதாரம்: www.meteor.gov.tr * | } |
# கோரம் மாகாணம்

## வரலாறு

வில் உள்ள சிங்க வாயில். இது அந்த நகர வாயில்களில் ஒன்றாகும். வில் ஹிட்டிட் கட்டிடக்கலைக்கு இது ஒரு எடுத்துக்காட்டு. ]]
பழங்கற்கால, கற்காலக் காலத்திலும், செம்புக்காலத்தின் நான்கவது கட்டத்திலும் கோரம் பகுதியில் குடியேற்றங்கள் இருந்ததாக அகழ்வாராய்ச்சிகள் தெரிவிக்கின்றன. இந்த காலங்களின் எச்சங்கள் Büyük Güllüce, Eskiyapar மற்றும் Kuşsaray இல் காணப்படுகின்றன.  
பிற்காலத்தில் கோரம் மற்றும் அதன் சுற்றுவட்டாரங்கள் இட்டைடு பேரரசின் ஆதிக்கத்தில் இருந்ததன.மேலும் போனாஸ்கேல் மாவட்டத்தில் அனடோலியாவின் மிக முக்கியமான ஹிட்டிட் தளங்களில் அத்துசா ஒன்றாகும். இது யுனெஸ்கோ உலக பாரம்பரிய பட்டியலில் இபட்மெற்ற பகுதியாகும். அத்துசா கி.மு. 1700 முதல் கி.மு. 1200 வரை இட்டைடு பேரரசின் தலைநகரமாக இருந்தது. மற்ற முக்கியமான இட்டைடு தளங்களாக யசாலகாயா மற்றும் அலகாஹாய்கில் உள்ள திறந்தவெளி கோயில்கள் போன்றவை அடங்கும்; அரச கல்லறைகள்; மற்றும் இட்டைடுகளுக்கும் பண்டைய எகிப்தியர்களுக்கும் இடையிலான வர்த்தக தொடர்புகளை நிரூபிக்கும் வரைப்பட்டி உட்படவை போனாஸ்கியின் அகழ்வாராய்ச்சிகளில் கிடைத்துள்ளன.  
பின்னர் மற்ற நாகரிகங்களைச் சேர்ந்த இனத்தவர்கள் வந்தனர்: பிரிகியர்களில் வெளியேறியவர்கள் தவிர எஞ்சியவர்கள் கோரமின் வடக்கு பகுதியில் உள்ளனர்.  
பின்னர் சிம்மிரியர்கள், மீடியாப் பேரரசு, பெர்சியர்கள், கலாத்தியர், ரோமர், பைசாந்தியர், செலயூக்கியர்காள், துருக்கியர்கள், டேனிஷ்மெண்ட்ஸ், மங்கோலியப் பேரரசு ( இல்கானேடு ), எரெட்னிட்ஸ், கடி பர்ஹன் அல்-தின் மற்றும் இறுதியாக உதுமானியப் பேரரசு ஆகியவை வந்தன. இட்டைட்டு பேரரசு கால தொல்பொருட்கள் மற்றும் மாகாணத்தில் செல்யூக் மற்றும் ஒட்டோமான் காலங்களைச் சேர்ந்த பல கோட்டையகங்கள், பாலங்கள் மற்றும் பள்ளிவாசல்கள் உள்ளன.  
1980 ஆம் ஆண்டில், தேசியவாத இயக்கக் கட்சி தீவிரவாதிகள் அலெவி துர்க் சிறுபான்மையினருக்கு எதிரான ஓரம் படுகொலையைச் செய்தனர். இதில் 57 பேர் கொல்லப்பட்டனர் மற்றும் 200 க்கும் மேற்பட்டோர் காயமடைந்தனர்.
# டெனிஸ்லி மாகாணம்

**டெனிஸ்லி மாகாணம்** (*Denizli Province*, ) என்பது மேற்கு அனத்தோலியாவில் உள்ள துருக்கி மாகாணமாகும், இது ஏஜியன் கடற்கரைக்கு மேலே உயர்ந்த நிலத்தில் உள்ளது. இதன் அண்டை மாகாணங்களாக வடக்கே உசாக், பர்தூர், இஸ்பார்டா, கிழக்கில் அஃபியோன், அய்டன், மேற்கில் மனிசா மற்றும் தெற்கே முலா ஆகியவை உள்ளன. இது 28 ° 30 'மற்றும் 29 ° 30' E மற்றும் 37 ° 12 'மற்றும் 38 ° 12' N ஆகிய ஆயங்களுக்கு இடையில் அமைந்துள்ளது. இந்த மாகாணமானது 11,868 கி.மீ. <sup>2,</sup> பரப்பளவை கொண்டது. மேலும் இதன் மக்கள் தொகையானது 931,823 ஆகும். 1990 ல் மக்கள் தொகையானது 750,882 ஆக இருந்தது. மாகாண தலைநகரமாக டெனிஸ்லி நகரம் உள்ளது.
# டெனிஸ்லி மாகாணம்

## நிலவியல்

மாகணத்தின் ஏறக்குறைய 28-30% நிலம் சமவெளி, 25% உயரமான பீடபூமி மற்றும் மேட்டுச் சமவெளி, 47% மலைப்பகுதி ஆகும். 2571 மீட்டர் உயரம் கொண்ட ஹொனாஸ் மலையே மாகாணத்தில் மிக உயர்ந்தத பகுதியாகும், உண்மையில் மேற்கு அனத்தோலியா ஆகும். மென்டெஸ் மலைத்தொடரில் உள்ள பாபடாக் 2308 மீட்டர் உயரம் கொண்டது. டெனிஸ்லியில் உள்ள மிகப்பெரிய ஏரி அகாகல் ஆகும். இது ஒரு *உப்பளஏரி* ஆகும். இந்த ஏரியியல் இருந்து காரத்தன்மைவாய்ந்த உப்புக்கள் (அதாவது, சோடியம் சல்பேட் ) பிரித்தெடுக்கப்படுகின்றன. கிரேட் மென்டெரஸ் ஆற்று மூலமான, சாராய்கிக்கு மேற்கே ஒரு வெந்நீரூற்று உள்ளது, இதில் பைகார்பனேட்டுகள் மற்றும் சல்பேட்டுகள் உள்ளன. கோசால்டேரில் மற்றொரு சூடான வெந்நீரூற்று உள்ளது, இது 200˚C வெப்ப நிலையை அடைகிறது.  
1965 ஆம் ஆண்டில் துளையிடும் வேலையின் போது ஒரு புவிவெப்ப நீராவியின் மூலமானது இப்பகுதியில் முதன்முதலில் கண்டுபிடிக்கப்பட்டது. தற்போது புவிவெப்ப நீராவியில் இருந்து மின்சாரம் தயாரிக்கும் ஒரு மின் நிலையம் இங்கு உள்ளது. புவிவெப்ப ஆற்றல் மூலத்தில் 11% மட்டுமே மின்சாரத்தை உற்பத்தி செய்ய பயன்படுத்தப்படுகிறது, அதில் 89%, கிரேட் மென்டெரஸில் பாய்கிறது, இது 150˚C மூலத்தில் உள்ளது (இது 35,000 முதல் 40,000 டன் எரிபொருள் எண்ணெய்க்கு சமமான ஆற்றலைக் கொண்டுள்ளது).
# டெனிஸ்லி மாகாணம்

## காலநிலை

இந்த மாகாணத்தில் பொதுவாக ஏஜியன் பகுதியின் லேசான காலநிலை உள்ளது. இருப்பினும், இது உயரமான பகுதியில் கடுமையானதாக உள்ளது. கோடைக்காலத்தில் வெப்பநிலையானது 55&nbsp;°C ஆக உயரக்கூடியதாகவும், குளிர்காலத்தில் -5&nbsp;°C ஆக குறையைக்கூடியதாகவும் இருக்கும். மழையுடன் கூடிய நாட்களானது சுமார் 80 நாட்கள் இருக்கும். குறிப்பாக இது குளிர்காலத்தில் பொழியும்.
# டெனிஸ்லி மாகாணம்

## வரலாறு

### பழமைத்தன்மை

மாகாணம் முழுவதும் தொல்பழங்கால கலாச்சாரங்களின் தடயங்கள் உள்ளன, இதில் இட்டைட்டுக்கு முந்தைய கலாச்சாரங்கள் மற்றும் இட்டைட்டு பேரரசு குறித்த சான்றுகள் உள்ளன. இட்டைட்டுகளைத் தொடர்ந்து ஃபிரைஜியர்கள், லிடியர்கள் மற்றும் பாரசீர்கர்கள்,  பின்னர் பண்டைய கிரேக்கர்கள் மற்றும் பேரரசர் அலெக்சாந்தர் ஆகியோரால் நிறுவப்பட்ட நகரங்கள் போன்றவற்றின் தடயங்கள் உள்ளன. முதல் மெய்யான குடியேற்றமானது லைகஸில் உள்ள லாவோடிசியா நகரமாகும். இது இரண்டாம் அந்தியோகஸ் மன்னரால் அவரது மனைவி லாவோடிஸுக்காக நிறுவப்பட்டது. லாவோடிசியா டெனிஸ்லி நகருக்கு வடக்கே 6 கி.மீ தொலைவில் அமைந்துள்ளது.
# டெனிஸ்லி மாகாணம்

## டெனிஸ்லி சேவல்

டெனிஸ்லி துருக்கியில் புகழ்பெற்ற இன கொண்ட சேவல் ஆகும். இது அதன் தோற்றத்திற்கும் வண்ணத்திற்கும் புகழ்பெற்றது. அதன் நீடித்த மற்றும் இனிய கூவலுக்காகவும் பெயர்பெற்றது. இதன் இனத்தை பாதுகாக்க அரசாலும் மற்றும் உள்ளூர் விவசாயிகளாலும் பெரும் முயற்சி எடுக்கப்படுகிறது. தோற்றத்தில் டெனிஸ்லி சேவல் கருப்பு கண்கள், அடர் சாம்பல் கால்கள், நீண்ட கழுத்து மற்றும் சிவப்பு கொண்டை ஆகியவற்றைக் கொண்டுள்ளது. இதன் எடை 3-3.5 &nbsp; கிலோ எடையுடையது. மேலும் இது ஒரு தனித்துவமான ஒலியை எழுப்பக்கூடியதாக உள்ளது.
# வயாங் அருங்காட்சியகம், ஜகார்த்தா

**வயாங் அருங்காட்சியகம் (Wayang Museum)** என்பது இந்தோனேசியாவின் ஜகார்த்தாவின் கோட்டா துவாவில் அமைந்துள்ள, ஜவான் வயாங் எனப்படுகின்ற பொம்மலாட்டத்திற்காக அர்ப்பணிக்கப்பட்ட ஓர் அருங்காட்சியகம் ஆகும். இந்தோனேசியாவில் ஃபதஹில்லா சதுக்கத்தை எதிர்கொண்டுள்ள நிலையில் அமைந்துள்ள பல அருங்காட்சியகங்களில் இந்த அருங்காட்சியகமும் ஒன்றாகும். இங்குள்ள பிற அருங்காட்சியகங்கள் ஜகார்த்தா வரலாற்று அருங்காட்சியகம், நுண்கலை மற்றும் பீங்கான் அருங்காட்சியகம் மற்றும் கோட்டா தபால் அலுவலக கலைக்கூடம் ஆகியவை ஆகும்.
# வயாங் அருங்காட்சியகம், ஜகார்த்தா

## வரலாறு

பழைய டச்சு தேவாலயம் என்ற பெயரில் 1640 ஆம் ஆண்டில் கட்டப்பட்ட ஒரு தேவாலயத்தின் இடத்தில் இந்த அருங்காட்சியகக் கட்டிடம் அமைந்துள்ளது. . 1732 ஆம் ஆண்டில், தேவாலயம் புதுப்பிக்கப்பட்டு, புதிய டச்சு தேவாலயம் எனப் பெயர் மாற்றம் பெற்றது.. 1808 ஆம் ஆண்டில் ஏற்பட்ட ஒரு பூகம்பத்தின்போது அங்கிருந்த தேவாலயம் அழிந்து போனது. பின்னர் 1912 ஆம் ஆண்டில், புதிய மறுமலர்ச்சி பாணியில் ஒரு கட்டிடம் அந்த இடத்தில் கட்டப்பட்டது; இது ஆரம்பத்தில் ஜியோ வெஹ்ரி & கோ நிறுவனத்திற்குச் சொந்தமான ஒரு கிடங்காக செயல்பட்டு வந்தது. 1938 ஆம் ஆண்டில், டச்சு காலனித்துவ கட்டிடக்கலைப் பாணியைப் பின்பற்றி, கட்டிடம் புதுப்பிக்கப்பட்டது. வயாங் அருங்காட்சியகத்தின் தோட்டம் முந்தைய டச்சு தேவாலயத்தின் முற்றத்தில் அமைந்துள்ளது. அந்த இடத்தில்தான் பொது ஆளுநர் ஜான் பீட்டர்ஸூன் கோயனின் இறுதிச் சடங்கு நடைபெற்றது.  
பின்னர், இந்தக் கட்டிடத்தை படேவியா கலை மற்றும் அறிவியல் சங்கம் வாங்கியது . அந்தச் சங்கமானது இந்தோனேசியப் பண்பாடு மற்றும் அறிவியலோடு தொடர்புடைய ஓர் அமைப்பாக செயல்பட்டு வந்தது. பின்னர் அந்த நிறுவனம் இந்தக் கட்டிடத்தை பழைய படேவியா அறக்கட்டளைக்கு மாற்றியது . டிசம்பர் 22, 1939 ஆம் நாளன்று இது பழைய படேவியா அருங்காட்சியம் என்ற பெயரில் ஓர் அருங்காட்சியகமாக மாற்றப்பட்டது . 1957 ஆம் ஆண்டில், இந்தோனேசியாவின் சுதந்திரத்திற்குப் பின்பு, இந்தக் கட்டிடம் இந்தோனேசிய பண்பாட்டு நிறுவனத்திற்கு மாற்றம் செய்யப்பட்டது மற்றும் செப்டம்பர் 17, 1962 ஆம் நாளன்று கல்வி மற்றும் பண்பாட்டு அமைச்சகத்திற்கு மாற்றம் செய்தது. ஜூன் 23, 1968 ஆம் நாளன்று, டி.கே.ஐ ஜகார்த்தா நிர்வாகம் இந்தக் கட்டிடத்தை வயாங் அருங்காட்சியகமாக மாற்றியது; அந்த அருங்காட்சியகம் ஆகஸ்ட் 13, 1975 ஆம் நாளன்று துவக்கம் செய்யப்பட்டது.
நடத்த ஏற்பாடு செய்யப்பட்டுள்ளது.
# செதுபா தீவு

**செதுபா தீவு** (ஆங்கிலம் : Cheduba Island ) மனாங் தீவு என்றும் அழைக்கப்படுகிறது) இது வங்காள விரிகுடாவில் "ராம்ரீ தீவுக்கு" அருகில் உள்ள ஒரு தீவு ஆகும், இது மியான்மருக்கு சொந்தமானது. இதன் அதிகபட்ச நீளம் 33 கி.மீ, இது சுமார் 523 கி.மீ பரப்பளவைக் கொண்டுள்ளது.  
1983 ஆம் ஆண்டு நிலவரப்படி செதுபாவின் மக்கள் தொகை 63,761 ஆகும், இங்கு முக்கியமாக பர்மிய மற்றும் அரக்கானிய மக்கள் வசிக்கின்றனர். தீவின் முக்கிய பொருளாதார நடவடிக்கைகள் விவசாயம் மற்றும் கால்நடை வளர்ப்பு என்பதாகும்.